**Չծնված երեխաների գերեզմանատուն** (վիետն. Nghĩa trang Đồng Nhi), գերեզմանոց ընդհատված սաղմերը թաղելու համար։ Գտնվում է Վիետնամի Խանհոա նահանգի Նյաչանգ քաղաքում։

Պատմություն
-----------

Գերեզմանատունը Նյաչանգ քաղաքի կենտրոնից 10 կմ հյուսիս 2004 թվականի հուլիսին հիմնադրել է տեղի բնակիչ Թոնգ Ֆուոկ Ֆուկը (վիետն. *Tống Phước Phúc*), որն այդ նպատակով գնել է հատուկ հողատարածք։ Ֆուկը պատմում է, որ երբ 2001 թվականին իր կինը ծննդաբերության ժամանակ բազմաթիվ բարդությունների հանդիպեց, նա երդվեց Աստծուն, որ եթե կինը և երեխան ողջ մնան, նա իր կյանքը կնվիրի ուրիշներին օգնելուն։ Կլինիկայում Ֆուկը տեսել է բազմաթիվ հղի կանանց, որոնք եկել էին այնտեղ աբորտ անելու։ Որպես հավատքով կաթոլիկ՝ նա ցնցվել է այնտեղ տեսածից և հասկացել, որ *«մարդու կյանքը սուրբ է հղիանալու պահից։ Այն երեխաները, որոնց մայրերը աբորտի են գնացել, հոգի ունեն, մարդիկ են։ Բայց նրանց չեն թաղում, այլ նետում են աղբարկղը»*։

Իր առաջին երեխայի ծնվելուց անմիջապես հետո Ֆուկը սկսել է կլինիկայից վերցնել և իր տան հետնաբակում թաղել չծնված սաղմերի մնացորդները։ Սկզբում և՛ բժիշկները, որոնցից նա խնդրում էր այդ մնացորդները, և՛ հարևանները կարծում էին, որ տղամարդը խելագարվել է։ *«Ես դա անում եմ՝ մտածելով այն երեխաների մասին, որոնք այսօր ողջ են, կարող են զվարճանալ, գնալ դպրոց, ուտել կոնֆետ և թխվածքաբլիթ»*,- բացատրել է նա:- *Իսկ այն երեխաները չեն տեսել կյանքի բերկրանքները։ Այն ամենը, ինչ ես կարող եմ նրանց տալ, արժանավայել գերեզմանն է։ Պարզապես ցանկանում եմ, որ ամեն ինչ լինի մարդավարի»:* 2004 թվականին Ֆուկը, որն աշխատում էր որպես շինարար, սեփական խնայողություններով գնել է հողատարածք Հոն Թհոմ լեռան ստորոտում (վիետն. *Hòn Thơm*), որը սկսել է օգտագործել որպես ընդհատված պտուղների գերեզմանատուն, որոնք նա վերցրել է կլինիկաներից, ծննդատներից և, նույնիսկ, աղբանոցներից։

Գերեզմանոցում կատարվել է ավելի քան 10000 թաղում. կավե սափոր, մի քանի բուռ ավազ, վրան՝ 20 x 20 սմ չափսերի փոքրիկ տապանաքար։ Շատ տապանաքարեր զարդարված են կարմիր, վարդագույն կամ դեղին արհեստական վարդով։ Յուրաքանչյուր սալիկի վրա թաղման ամսաթիվն է և երեխայի քրիստոնեական անունը․ այստեղ ամենատարածված անուններն են Պաոլոն (Պողոս) և Մարիան։ Ժամանակի ընթացքում Թոնգ Ֆուոկ Ֆուկը ձեռք է բերել օգնականներ և հանգանակողներ, իսկ մոտակա պագոդայում նրան խոստացել են հոգ տանել 11000 մ² տարածք զբաղեցնող գերեզմանոցի մասին։

Գերեզմանատանը Ֆուկը խոսել է այն կանանց հետ, ովքեր եկել էին աղոթելու իրենց չծնված երեխաների համար։ Նրան շնորհակալություն են հայտնել այն բանի համար, որ նա միակն է, ով մարդկայնորեն է վերաբերվել հղիության արհեստական ընդհատման զոհերին։

Ֆուկը հույս ունի, որ գերեզմանատուն այցելելը շատերին հետ է պահել աբորտից։ Նա հղիներին առաջարկում է սնունդ և ապաստարան սեփական տանը, եթե այդ կանայք կյանքում դժվարություններ են ունենում, իսկ ծննդաբերությունից հետո նրանք կարող են երեխային թողնել այնտեղ անորոշ ժամանակով, եթե ի վիճակի չեն ինքնուրույն մեծացնելու։ Ֆուկի տանը մոտ քսան փրկված երեխա է ապրում, ընդ որում, այն երեխաներին, որոնցից մայրերը հրաժարվել են, նա որդեգրել է։ Թոնգի գործունեությունը գրավել է հանրության ուշադրությունը։ Ապաստարանի գործունեությունն ապահովելու համար նա օգնություն է ստանում տարբեր տեղերից, այդ թվում՝ կաթոլիկ և բուդդայական համայնքներից։ Ֆուկին անվանում են «Վիետնամի հայր», 2006 թվականին երկրի նախագահ Նգուեն Մին Չիետը նրան հղել է շնորհակալական նամակ։

Ծանոթագրություններ
------------------

1. ↑  "Chuyện 10.000 ngôi mộ ở nghĩa địa thai nhi Nha Trang". 2011 թ․ օգոստոսի 23. Արխիվացված է the original 2016 թ․ հոկտեմբերի 11-ին.
2. ↑  "Vietnamese man adopts unwanted children to save them from abortion". Արխիվացված է the original 2015 թ․ ապրիլի 11-ին. Retrieved 2016 թ․ հոկտեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2  "«Отец Вьетнама» усыновил 100 детей, которым грозила смерть до рождения". Արխիվացված է the original 2016 թ․ հոկտեմբերի 11-ին. Retrieved 2016 թ․ հոկտեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Vietnamese man, on anti-abortion mission, opens home to moms and babies". Արխիվացված է the original 2016 թ․ հոկտեմբերի 14-ին. Retrieved 2016 թ․ հոկտեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "One man's mission against abortion". Արխիվացված է the original 2016 թ․ հոկտեմբերի 11-ին. Retrieved 2016 թ․ հոկտեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "«Отец Вьетнама»: как обычный строитель спас сотни детей и похоронил тысячи". *Новый очаг* (in ռուսերեն). Արխիվացված է the original 2022 թ․ օգոստոսի 19-ին. Retrieved 2022 թ․ օգոստոսի 19. `{{cite web}}`: Unknown parameter `|dead-url=` ignored (`|url-status=` suggested) (help)
7. 1 2  "Burying fetuses, saving unwanted babies: One man's quest". Արխիվացված է the original 2016 թ․ հոկտեմբերի 22-ին. Retrieved 2016 թ․ հոկտեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  "A história do humilde pedreiro que se compadeceu ao ver que fetos abortados eram jogados no lixo". Արխիվացված է the original 2016 թ․ հոկտեմբերի 11-ին. Retrieved 2016 թ․ հոկտեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  "Gặp người tự tay chôn cất hơn 10.000 thi thể hài nhi". Արխիվացված է the original 2016 թ․ հոկտեմբերի 11-ին. Retrieved 2016 թ․ հոկտեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* "Вьетнамское кладбище жертв аборта". 2016 թ․ սեպտեմբերի 8. Արխիվացված է the original 2017 թ․ սեպտեմբերի 20-ին.
* Tống Phước Phúc Orphanage на Фейсбуке
* Тонг Фыок Фук на Фейсбуке
* (Не)рождённые во Вьетнаме